
ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


ЧЕЧИМ

	2022-жылдын «19» майы
	         № 82
	   Бишкек шаары


	
Отчеттук календардык жыл ичинде Евразия экономикалык бирлигине мүчө мамлекеттин аймагында сатылган тамеки буюмдарынын жана алар бөлүп чыгарган заттардын курамы жөнүндө отчеттун формасын бекитүү тууралуу

Евразия экономикалык комиссиясынын Кеңешинин 2014-жылдын 
12-ноябрындагы № 107 чечими менен кабыл алынган Бажы бирлигинин «Тамеки продукциясына техникалык регламент»  (ББ ТР 035/2014)  техникалык регламентинин 16-пунктун ишке ашыруу максатында, Евразия экономикалык комиссиясы жөнүндө жобонун 24-пунктунун 15-пунктчасына (2014-жылдын 29-майындагы Евразия экономикалык бирлиги жөнүндө келишимге № 1 тиркеме) жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламетине № 1 тиркеменин 30-пунктуна ылайык Евразия экономикалык комиссиясынын Кеңеши чечти: 
1. Отчеттук календардык жыл ичинде Евразия экономикалык бирлигине мүчө мамлекеттин аймагында сатылган тамеки буюмдарынын жана алар бөлүп чыгарган заттардын курамы жөнүндө отчеттун формасы (мындан ары – отчет) бекитилсин. 
2.  Отчет берилип жаткан биринчи отчеттук календардык жыл Евразия экономикалык бирлигине мүчө  мамлекетте отчеттун курамында берилген маалыматтарды берүүнүн жана сактоонун купуялуулугун камсыз кылган электрондук система ишке киргизилген жылдан кийинки календардык жыл болуп санала тургандыгы белгиленсин.
3.  Ушул чечимдин 2-пунктунда каралган электрондук системаны иштеп чыгууну жана ишке киргизүүнү камсыз кылуу Евразия экономикалык бирлигине мүчө мамлекеттердин өкмөттөрүнөн суралсын.
4.  Бул Чечим расмий жарыяланган датадан тартып 30 календардык күн өткөндөн кийин күчүнө кирет.



Евразия өкмөттөр аралык кеңешинин мүчөлөрү:

	Армения Республикасынан
	Беларусь
Республикасынан
	Казакстан
Республикасынан
	Кыргыз
Республикасынан
	Россия Федерациясынан

	


М. Григорян
	


И. Петришенко
	


Б. Султанов
	А. Кожошев
	А. Оверчук

	БЕКИТИЛДИ
Евразия экономикалык комиссиясынын Кеңешинин
2022-жылдын 19-майындагы № 82 чечими менен 


	



Отчеттук календардык жыл ичинде Евразия экономикалык бирлигине мүчө мамлекеттин аймагында сатылган тамеки буюмдарынын жана алар бөлүп чыгарган заттардын курамы жөнүндө 
ОТЧЕТТУН ФОРМАСЫ
20_____-жыл ичинде Евразия экономикалык бирлигине мүчө мамлекеттин аймагында сатылган тамеки буюмдарынын жана алар бөлүп чыгарган заттардын курамы жөнүндө 
ОТЧЕТ

Тамеки буюмунун түрүнүн аталышы_____________________
Тамеки продукциясынын аталышы __________________________
1. Тамеки буюмунун курамы жөнүндө маалымат:
1) тамеки буюмунун массасы (мг) ________________________
	Эскертүүлөр:
	1. Тамеки буюмдарынын салмагы болуп (нымдуулукту эске алуу менен) төмөнкүлөр эсептелет:
а) 750 мг ичке кесилген чеге турган тамеки; 
б) 1 г башка тамеки буюмдары (кальян үчүн тамеки, түтүк тамеки).
2. Бир даана тамеки буюмунун (тамеки, сигара, сигарилла (сигарет), папирос, биди, кретек) массасы анын бирдигинин (нымдуулукту эске алуу менен) массасы деп эсептелет.
 



2) тамеки буюмундагы тамекинин массасы (мг) _________________
3) тамекиге кошулган ингредиенттер:
	№ к/н
	Ингредиенттин аталышы
	Ингредиенттин массасы (мг)
	Ингредиенттин үлүшү (тамеки буюмунун массасына карата пайыз менен), %
	Ингредиенттин колдонуу багыты


	1
	2
	3
	4
	5

	
	
	
	
	

	Эскертүүлөр:
	1.  Тамеки ингредиентинин массасы (мг) зарыл болгон учурда тамеки буюмунун массасына карата анын үлүшү аркылуу эсептелет.
2. Тамекиге кошулуучу ингредиенты колдонуу багыты боюнча көз карандылыктын таасирин күчөтүүчү кошулмалар, желимдер, байланыштыруучу заттар, боектор, күйүүнүн модификаторлору, жипчелер, толтургучтар, ароматизаторлор, нымдуулукту сактоочу заттар, консерванттар, технологиялык кошулмалар, эриткичтер, түтүндүн касиеттерин жогорулатуучу кошулмалар, түтүндүн түсүн өзгөрткүчтөр, түтүндүн жытын өзгөрткүчтөр жана башка багытта колдонуучулар болуп бөлүнөт.
3. Ингредиенттин аталышы, анын массасы жана үлүшү тамеки буюмдарынын рецептурасына (спецификациясына) ылайык көрсөтүлөт.



4) тамеки эмес материалдарда камтылган ингредиенттер (алар камтылган тамеки эмес материалдардын категориялары боюнча): 
	№ к/н
	Ингредиенттин аталышы
	Тамеки эмес материалдардын категориясы

	Ингредиенттин массасы (мг)
	Ингредиенттин үлүшү (тамеки буюмунун массасына карата пайыз менен), %

	1
	2
	3
	4
	5

	
	
	
	
	

	
	
	
	
	

	Эскертүүлөр:
	1. Тамеки эмес материалдар төмөнкү категорияларга бөлүнөт: папирос, тамеки, жээк жана ооздук кагаз, чыпкалоочу кагаз (фицелла), чыпкалоочу материал, желимдер, сыя жана башка.
2. Тамеки ингредиентинин массасы (мг) зарыл болгон учурда тамеки буюмунун массасына карата анын үлүшү аркылуу эсептелет.
3. Ингредиенттин аталышы, анын массасы жана үлүшү тамеки буюмдарынын рецептурасына (спецификациясына) ылайык көрсөтүлөт.



2. Ар бир аталыш боюнча тамеки түтүнүндөгү чайырдын, никотиндин жана көмүртек кычкылынын жана ыктыярдуу түрдө башка бөлүнүп чыгуучу заттардын* (мг/сиг.) курамы жөнүндө маалымат:
1) чайырдын камтылышы ______________________________________
2) никотиндин камтылышы ____________________________________
3) көмүртек кычкылынын камтылышы___________________________
         4) ___________________________________________________________
* Тамеки буюмдарын иштеп чыгууда же өндүрүүдө даярдоочу тарабынан белгиленген (аныкталган) учурда.
3. Отчеттук мезгилде тамеки буюмдарын өндүрүүчү жана (же) импорттоочу же алардын талабы боюнча тамеки буюмдарынын курамындагы ингредиенттерге токсикологиялык изилдөөлөр жүргүзүлгөндүгү жөнүндө маалымат. 
Токсикологиялык изилдөөлөр жүргүзүлгөнбү?
□ Ооба 
□ Жок
4. Коммерциялык сырды түзгөн маалыматтар (жашыруун мүнөздөгү маалымат) төмөндө көрсөтүлдү _______________________________________
______________________________________________________________
(ушул отчеттун 1-пунктунун 3 жана 4-пунктчаларында каралган таблицалардын абзацтары)

	Эскертүүлөр:
	1. Коммерциялык сырды түзгөн маалыматтар (жашыруун мүнөздөгү маалымат) жок болгон учурда сызыкча көрсөтүлөт.
2. Коммерциялык сырды түзгөн маалыматтарга карата (купуя мүнөздөгү маалымат болуп саналган), Евразия экономикалык бирлигине мүчө мамлекеттердин саламаттык сактоо чөйрөсүндөгү ыйгарым укуктуу органдары тарабынан Евразия экономикалык бирлигине мүчө мамлекеттердин мыйзамдарына ылайык маалыматтын купуялуулугун коргоо режими камсыз кылынат.



______________________________________________________________
(тамеки буюмдарын өндүрүүчүнүн, жөнгө салуучу уюмдун же импорттоочунун аталышы – керектүүсүн көрсөтүү керек)
______________________________________________________________
______________________________________________________________
               (кызмат орду)                                     (кол тамгасы)                              (Ф.А.А)

	20___-ж. «___» ____________
	М.О.



______________

